
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/107/2023 1623201210 30. 05. 2024 JUDr. Jana Kurnotová ECLI:SK:OSMA:2024:1623201210.7
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, vo veci starostlivosti súdu o maloleté deti A.: B., nar. XX.XX.XXXX a B., 18.09.2015, bytom ako matka, zast. Úradom práce, sociálnych vecí a rodiny Malacky, so sídlom Záhorácka 2942/60A, Malacky, deti rodičov: matky B. C. A., D. E., nar. XX.XX.XXXX, trvale bytom E. F. XXX, zast. JUDr. Jurajom Prochádzkom, advokátom so sídlom Lakšárska Nová Ves č. 403 a otca B. A., nar. XX.XX.XXXX, trvale bytom C. XXXX/X, B., o návrhu matky na zmenu úpravy výkonu rodičovských práv a povinností k maloletým deťom, takto rozhodol: Súd schvaľuje nasledovnú rodičovskú dohodu: „Otec je oprávnený stretávať sa s maloletými deťmi každý párny kalendárny týždeň v roku od štvrtka od 16:00 hod. do pondelka 08:00 hod. s výnimkou nasledovných sviatkov a prázdnin, počas ktorých je otec oprávnený stretávať sa s maloletými deťmi takto: - počas letných školských prázdnin každý kalendárny rok od 16.07. od 10:00 hod. do 31.07. do 18:00 hod. a od 16.08 od 10:00 hod. do 31.08. do 18:00 hod., - počas vianočných sviatkov a prázdnin každý párny kalendárny rok od 23.12. od 16:00 hod. do 25.12. do 10:00 hod. a každý nepárny kalendárny rok od 25.12. od 10:00 hod. do 27.12. do 16:00 hod. Otec si v určenom čase prevezme maloleté deti v mieste bydliska matky a v určenom čase ich v mieste bydliska matky odovzdá, s výnimkou dní školského vyučovania, kedy maloleté deti odovzdá v školskom zariadení. Otec sa zaväzuje prispievať na výživu maloletého B. zvýšeným výživným zo sumy 150 Eur mesačne sumou 225 Eur mesačne a na výživu maloletého B. zvýšeným výživným zo sumy 150 Eur mesačne sumou 225 Eur mesačne, a to vždy do 15. dňa v mesiaci vopred k rukám matky počnúc dňom 01.05.2024. Zročné výživné za obdobie od 01.05.2024 do 31.05.2024 vo výške 75 Eur na maloletého B. a vo výške 75 Eur na maloletého B. sa otec zaväzuje zaplatiť k rukám matky do troch dní od právoplatnosti rozsudku.“ Týmto sa mení rozsudok Okresného súdu Malacky č.k. 9P/159/2017-53 zo dňa 14.12.2017 vo výroku o výživnom a úprave styku s maloletými deťmi. Žiaden z účastníkov nemá nárok na náhradu trov konania. Poučenie:
Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná len spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

